CELEX: 32015R0753
Language: mt
Date: 2015-04-29 00:00:00
Title: Regolament (UE) 2015/753 tal-Parlament Ewropew u tal-Kunsill tad-29 ta' April 2015 dwar l-importazzjoni fl-Unjoni ta' prodotti agrikoli li ġejjin mit-Turkija

19.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 123/23
            
         REGOLAMENT (UE) 2015/753 TAL-PARLAMENT EWROPEW U TAL-KUNSILL
   tad-29 ta' April 2015
   dwar l-importazzjoni fl-Unjoni ta' prodotti agrikoli li ġejjin mit-Turkija
   (Kodifikazzjoni)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,
   Wara li kkunsidraw l-proposta mressqa mill-Kummissjoni,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura leġiżlattiva ordinarja (2),
   Billi:
   
               (1)
            
            
               Ir-Regolament tal-Kunsill (KE) Nru 779/98 (3) ġie emendat b'mod sostanzjali (4). Għal iktar ċarezza u razzjonalità, dak ir-Regolament għandu jiġu kkodifikat.
            
         
               (2)
            
            
               Id-Deċiżjoni Nru 1/98 tal-Assoċjazzjoni tal-Kunsill KE-Turkija (5) jistabbilixxi s-sistema ta' preferenzi li japplikaw fir-rigward ta' importazzjonijiet fl- Unjoni ta' prodotti agrikoli li ġejjin mit-Turkija.
            
         
               (3)
            
            
               Billi, fil-każ ta' prodotti li għalihom ir-Regolamenti tal-Unjonijeħtieġu li ċertu prezz ta' importazzjoni jkun osservata, l-applikazzjoni tas-sistema ta' tariffi preferenzjali hija soġġetta għall-osservanza ta' dak il-prezz.
            
         
               (4)
            
            
               Biex ikunu żgurati kundizzjonijiet uniformi għall-implimentazzjoni ta' dan ir-Regolament, għandhom jingħataw setgħat ta' implimentazzjoni lill-Kummissjoni. Dawk is-setgħat għandhom ikunu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (6),
            
         ADDOTTAW DAN IR-REGOLAMENT:
   Artikolu 1
   Il-Kummissjoni għandha, permezz ta' atti ta' implimentazzjoni, tadotta regoli meħtieġa għall-applikazzjoni tal-iskema ta' importazzjoni għall-prodotti elenkati fl-Anness I għat-Trattat dwar il-Funzjonament tal-Unjoni Ewropea li joriġinaw mit-Turkija u li jiġu importati fl-Unjoni skont il-kundizzjonijiet stipulati fid-Deċiżjoni Nru 1/98 tal-Kunsill tal-Assoċjazzjoni KE-Turkija. Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 3(2) ta' dan ir-Regolament.
   Artikolu 2
   1.   Fil-każ ta' prodotti li għalihom ir-Regolamenti tal-Unjoni jeħtieġu li ċertu prezz ta' importazzjoni jkun osservat, l-applikazzjoni tas-sistema ta' tariffi preferenzjali hija soġġetta għall-osservanza ta' dak il-prezz.
   2.   Fil-każ ta' prodotti tas-sajd li għalihom ġie stabbilit prezz ta' riferenza, l-applikazzjonitat-tariffa preferenzjali għandha tkun soġġetta għall-osservanza ta' dak il-prezz.
   Artikolu 3
   1.   Il-Kummissjoni għandha tkun megħjuna mill-Kumitat għall-Organizzazzjoni Komuni tas-Swieq Agrikoli stabbilit bl-Artikolu 229 tar-Regolament (UE) Nru 1308/2013 tal-Parlament Ewropew u tal-Kunsill (7). Dak il-Kumitat għandu jkun kumitat skont it-tifsira tar-Regolament (UE) Nru 182/2011.
   2.   Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
   3.   Meta l-opinjoni tal-Kumitat għandha tinkiseb bi proċedura bil-miktub, dik il-proċedura għandha tintemm mingħajr riżultat jekk, fil-limitu ta' żmien għall-għoti tal-opinjoni, il-president tal-Kumitat jiddeċiedi hekk, jew mill-inqas kwart tal-membri tal-kumitat jitolbu hekk.
   Artikolu 4
   Ir-Regolament (KE) Nru 779/98 huwa mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skont it-tabella ta' korrelazzjoni fl-Anness II.
   Artikolu 5
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, id-29 ta' April 2015.
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         Z. KALNIŅA-LUKAŠEVICA
      
   
   
      (1)  Opinjoni tal-10 ta' Diċembru 2014 (għadha ma ġietx ippubblikata fil-Ġurnal Uffiċjali).
   
      (2)  Pożizzjoni tal-Parlament Ewropew tal-11 ta' Marzu 2015 (għadha ma ġietx ippubblikata fil-Ġurnal Uffiċjali) u d-deċiżjoni tal-Kunsill tal-20 ta' April 2015.
   
      (3)  Regolament tal-Kunsill (KE) Nru 779/98 tas-7 ta' April 1998 fuq l-importazzjoni fil-komunità ta' prodotti agrikoli li ġejjin mit-Turkija, li jħassar ir-Regolament (KEE) Nru 4115/86 u jemenda r-Regolament (KE) Nru 3010/95 (ĠU L 113, 15.4.1998, p. 1).
   
      (4)  Ara l-Anness I.
   
      (5)  Deċiżjoni Nru 1/98 tal-Assoċjazzjoni tal-Kunsill KE-Turkija tal-25 ta' Frar 1998 fuq ir-reġim tan-negozju għall-prodotti agrikoli (ĠU L 86, 20.3.1998, p. 1).
   
      (6)  Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet għall-kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
   
      (7)  Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
   
      ANNESS I
      
         Regolament imħassar flimkien mal-emenda tiegħu
      
      
                  Regolament tal-Kunsill (KE) Nru 779/98
                  (ĠU L 113, 15.4.1998, p. 1)
               
               
                   
               
            
                  Regolament (UE) Nru 255/2014 tal-Parlament Ewropew u tal-Kunsill
                  (ĠU L 84, 20.3.2014, p. 57)
               
               
                  Artikolu 2 biss
               
            
   
      ANNESS II
      
         Tabella ta' Korrelazzjoni
      
      
                  Regolament (KE) Nru 779/98
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  Artikolu 2, l-ewwel paragrafu
               
               
                  Artikolu 2(1)
               
            
                  Artikolu 2, it-tieni paragrafu
               
               
                  Artikolu 2(2)
               
            
                  Artikolu 2a
               
               
                  Artikolu 3
               
            
                  Artikolu 3
               
               
                  —
               
            
                  Artikolu 4
               
               
                  —
               
            
                  —
               
               
                  Artikolu 4
               
            
                  Artikolu 5
               
               
                  Artikolu 5
               
            
                  —
               
               
                  Anness I
               
            
                  —
               
               
                  Anness II